Johann Benda

Jan Jiří Benda, ook bekend as Johann Georg Benda (gedoop op 16 April of 30 Augustus 1713 in Benátky nad Jizerou – 1752 Berlyn), was 'n violis en komponis van Boheme wat aktief was in Duitsland.

 Lewe 
duimnael|Die Benda-familiehuis in Benátky nad Jizerou, opgerig in 1706/07, afgebreek in 1936.

Johann Georg Benda is in Benátky nad Jizerou gebore. Hy was die seun van 'n wewer, Jan Jiří Benda en sy vrou, Dorota Brixi, dogter van die plaaslike kantor van Slasko, en lid van 'n groot Tsjeggiese musikale familie. Hy was die tweede oudste van vyf broers, waarvan vier sukses behaal het as violiste en komponiste: Franz Benda, Jiří Antonín Benda en Joseph Benda. Sy jonger suster, Anna Franziska Benda, het 'n sopraan geword en opera gesing.

In 1733 het Johann Georg in die voetspore van sy ouer broer Franz gevolg en werk gekry by die Hofkapelle in Dresden. Weereens in die voetspore van sy broer, het Johann Georg in 1734 na Rheinsberg verhuis. Toe hy op of na 8 April gearriveer het, is hy onmiddellik in diens geneem as 'n altvilolis in kroonprins Frederik se private hofkapelle. Gedurende hierdie tyd het hy ook sy opleiding as violis onder die wakende oog van sy ouer broer, Franz, voltooi.  By die troonbestyging van Frederik in 1740 is Johann Georg oorgeplaas na Berlyn waar hy in diens geneem is deur die nuut gevormde hoforkes, eers as speler van die altviool op 'n salaris van 150 Thaler, en later as 'n violis op 'n salaris van 300 Thaler. Hy is vroeg in 1752 in Berlyn oorlede.

 Werke 
 Concerto in F majeur vir viool, strykinstrumente en continuo, LorB 279
 Concerto in F majeur vir viool, strykinstrumente en continuo, LorB 277
 Concerto in D mineur vir viool, strykinstrumente en continuo (verlore)
 Trio Sonate in C majeur vir fluit, viool en continuo, LorB 275
 Sonate vir viool en continuo in C mineur
 11 Sonates vir fluit en continuo, LorB 253-262, 264
 7 Duette vir 2 viole, LorB 265-270, 272

Verwysings

Eksterne skakels


Kategorie:Geboortes in 1713
Kategorie:Sterftes in 1752
Kategorie:Tsjeggiese violiste
Kategorie:Tsjeggiese komponiste